CELEX: 32016D2058
Language: sl
Date: 2016-11-23 00:00:00
Title: Izvedbeni sklep Komisije (EU, Euratom) 2016/2058 z dne 23. novembra 2016 o spremembi Izvedbenega sklepa 2011/777/EU, Euratom o pooblastitvi Romunije, da uporabi nekatere približne ocene za izračun osnove za lastna sredstva iz naslova DDV (notificirano pod dokumentarno številko C(2016) 7397)

25.11.2016   
            
            
               SL
            
            
               Uradni list Evropske unije
            
            
               L 319/38
            
         IZVEDBENI SKLEP KOMISIJE (EU, Euratom) 2016/2058
   z dne 23. novembra 2016
   o spremembi Izvedbenega sklepa 2011/777/EU, Euratom o pooblastitvi Romunije, da uporabi nekatere približne ocene za izračun osnove za lastna sredstva iz naslova DDV
   
      
         (notificirano pod dokumentarno številko C(2016) 7397)
      
   
   (Besedilo v romunskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Pogodbe o ustanovitvi Evropske skupnosti za atomsko energijo,
   ob upoštevanju Uredbe Sveta (EGS, Euratom) št. 1553/89 z dne 29. maja 1989 o dokončni enotni ureditvi zbiranja lastnih sredstev, pridobljenih iz davka na dodano vrednost (1), in zlasti druge alinee člena 6(3) Uredbe,
   po posvetovanju s Svetovalnim odborom za lastna sredstva,
   ob upoštevanju naslednjega:
   
               (1)
            
            
               V skladu s členom 390b Direktive Sveta 2006/112/ES (2) lahko Romunija pod pogoji, ki so v tej državi članici veljali na dan njenega pristopa, še naprej uporablja oprostitev davka na transakcije iz točke 10 dela B Priloge X, dokler se ista oprostitev uporablja v eni od držav članic, ki je bila članica Skupnosti 31. decembra 2006; te transakcije je treba upoštevati pri določitvi osnove za lastna sredstva iz naslova DDV.
            
         
               (2)
            
            
               Z Izvedbenim sklepom Komisije 2011/777/EU, Euratom (3) je Romunija dobila pooblastilo za uporabo približnih ocen za transakcije iz točke 10 dela B Priloge X k Direktivi 2006/112/ES.
            
         
               (3)
            
            
               Romunija je v dopisu z dne 13. aprila 2016 (4) zaprosila za dovoljenje za uporabo določenega odstotka vmesne osnove za izračun osnove za lastna sredstva iz naslova DDV za transakcije iz točke 10 dela B Priloge X. Romunija je pokazala, da so bili uporabljeni odstotki v preteklosti stabilni. Zato bi bilo treba Romunijo pooblastiti, da v skladu s prošnjo iz svojega dopisa uporabi določen odstotek za izračun osnove za lastna sredstva iz naslova DDV.
            
         
               (4)
            
            
               Zaradi preglednosti in pravne varnosti je primerno veljavnost pooblastil časovno omejiti.
            
         
               (5)
            
            
               Zato je primerno, da se Izvedbeni sklep 2011/777/EU, Euratom ustrezno spremeni –
            
         SPREJELA NASLEDNJI SKLEP:
   Člen 1
   Izvedbeni sklep 2011/777/EU, Euratom se spremeni:
   
               1.
            
            
               vstavi se naslednji člen 1a:
               „Člen 1a
               Z odstopanjem od člena 1 tega sklepa se za namene izračuna osnove za lastna sredstva iz naslova DDV Romunija pooblasti, da od 1. januarja 2016 do 31. decembra 2020 za transakcije iz točke 10 dela B Priloge X (prevoz potnikov) k Direktivi 2006/112/ES uporablja 0,15-odstotni delež vmesne osnove.“;
            
         
               2.
            
            
               člen 2 se nadomesti z naslednjim:
               „Člen 2
               Ta sklep se uporablja od 1. januarja 2011 do 31. decembra 2020.“
            
         Člen 2
   Ta sklep je naslovljen na Romunijo.
   
      V Bruslju, 23. novembra 2016
      
         
            Za Komisijo
         
         Kristalina GEORGIEVA
         
            Podpredsednica
         
      
   
   
      (1)  UL L 155, 7.6.1989, str. 9.
   
      (2)  Direktiva Sveta 2006/112/ES z dne 28. novembra 2006 o skupnem sistemu davka na dodano vrednost (UL L 347, 11.12.2006, str. 1).
   
      (3)  Izvedbeni sklep Komisije 2011/777/EU, Euratom z dne 28. novembra 2011 o pooblastitvi Romunije, da uporabi nekatere približne ocene za izračun osnove za lastna sredstva iz naslova DDV (UL L 317, 30.11.2011, str. 36).
   
      (4)  Ares(2016)1748164.